CELEX: 62020TA0381
Language: hu
Date: 2021-12-21 00:00:00
Title: T-381/20. sz. ügy: A Törvényszék 2021. december 21-i ítélete – Datax kontra REA („Választottbírósági kikötés – A kutatási, technológiafejlesztési és demonstrációs tevékenységekre vonatkozó hetedik keretprogram [2007 – 2013] – A HELP és a GreenNets támogatási megállapodás – Az OLAF vizsgálata – Személyzeti költségek – Bizonyítási teher – A munkaórajegyzékek hitelessége – A jogosult által bejelentett költségek támogathatatlansága – Visszafizetésre való felhívás – Terhelési értesítések – Elévülés – Észszerű határidő – Arányosság”)

2022.2.28.   
            
            
               HU
            
            
               Az Európai Unió Hivatalos Lapja
            
            
               C 95/29
            
         
      A Törvényszék 2021. december 21-i ítélete – Datax kontra REA
      (T-381/20. sz. ügy) (1)
      
      („Választottbírósági kikötés - A kutatási, technológiafejlesztési és demonstrációs tevékenységekre vonatkozó hetedik keretprogram [2007 – 2013] - A HELP és a GreenNets támogatási megállapodás - Az OLAF vizsgálata - Személyzeti költségek - Bizonyítási teher - A munkaórajegyzékek hitelessége - A jogosult által bejelentett költségek támogathatatlansága - Visszafizetésre való felhívás - Terhelési értesítések - Elévülés - Észszerű határidő - Arányosság”)
      (2022/C 95/39)
      Az eljárás nyelve: angol
      
         Felek
      
      
         Felperes: Datax sp. z o.o. (Wrocław, Lengyelország) (képviselő: J. Bober ügyvéd)
      
         Alperes: Európai Kutatási Végrehajtó Ügynökség (képviselők: S. Payan-Lagrou és V. Canetti meghatalmazottak, segítőjük: M. Le Berre ügyvéd)
      
         Az ügy tárgya
      
      Először is a kutató személyzeti költségeinek támogathatóvá nyilvánítása iránt, másodszor az átalány-kártérítés megfizetésére irányuló kötelezettség jogalap nélküli jellegének megállapítása iránt, harmadszor pedig a REA arra kötelezése iránt az EUMSZ 272. cikk alapján benyújtott kérelem, hogy a felperessel szemben ne tegyen semmiféle más intézkedést a kutatónak a HELP és a GreenNets támogatási megállapodással kapcsolatos személyzeti költségeit illetően.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék a Datax sp. z o.o.-t kötelezi a költségek viselésére, ideértve az ideiglenes intézkedés iránti eljárás költségeit is.
               
            
         (1)  HL C 297., 2020.9.7.